NÁVRH
UZNESENIE VLÁDY SLOVENSKEJ REPUBLIKY
č. 
z 

k špecifikácii jednotlivých oblastí, ktoré sa budú v rámci podpory menšinovej kultúrnej politiky financovať z prostriedkov vyplývajúcich zo zákona SNR číslo 194/1990 Zb. o lotériách a iných podobných hrách v znení neskorších predpisov v rámci kapitoly Úradu vlády SR 

Číslo materiálu:		
Predkladateľ:	podpredseda vlády SR pre európsku integráciu, ľudské práva a menšiny	
Vláda
A.	schvaľuje
A.1.	návrh špecifikácie jednotlivých oblastí, ktoré sa budú financovať v súlade so Záväznými podmienkami a zásadami pre poskytovanie dotácií právnickým a fyzickým osobám na menšinovú kultúrnu politiku z finančných prostriedkov vyplývajúcich zo zákona SNR číslo 194/1990 Zb. o lotériách a iných podobných hrách v znení neskorších predpisov v zmysle § 6 ods. 2 a 3 zákona NR SR číslo 303/1995  Z. z. o rozpočtových pravidlách v znení neskorších predpisov.
B.	ukladá
	podpredsedovi vlády pre integráciu, ľudské práva a menšiny  
B.1.	pri rozhodovaní o poskytovaní finančných prostriedkov na menšinovú kultúrnu politiku vyplývajúcich zo zákona SNR číslo 194/1990 Zb. o lotériách a iných podobných hrách v znení neskorších predpisov postupovať v súlade so schválenou špecifikáciou jednotlivých oblastí. 
vedúcemu Úradu vlády SR 
B.2.	doplniť Záväzné podmienky a zásady pre poskytovanie dotácií právnickým a fyzickým osobám na menšinovú kultúrnu politiku z finančných prostriedkov vyplývajúcich zo zákona SNR číslo 194/1990 Zb. o lotériách a iných podobných hrách o navrhovanú špecifikáciu jednotlivých oblastí a predložiť na schválenie Ministerstvu financií SR.

C.	vykonajú
	podpredseda vlády SR pre európsku integráciu, ľudské práva a menšiny
vedúci Úradu vlády SR 

Na vedomie:  Ministerstvo financií SR